जमशेदपुर:- जमशेदपुर में अपर मुख्य सचिव सह सदस्य राजस्व बोर्ड ए.पी सिंह की अध्यक्षता में कोल्हान प्रमंडल हेतु राजस्व संग्रहण व निलाम पत्र निष्पादन की समीक्षात्मक बैठक आहूत की गई . बैठक में कोल्हान प्रमंडलीय आयुक्त मनीष रंजन, जिला उपायुक्त पश्चिमी सिंहभूम सह प्रभारी जिला उपायुक्त सरायकेला खरसांवा अरवा राजकमल, जिला उपायुक्त पूर्वी सिंहभूम सूरज कुमार तथा अन्य संबधित पदाधिकारी शामिल हुए . बैठक के पश्चात मीडिया प्रतिनिधियों से बातचीत के क्रम में सिंह ने बताया कि मुख्यतः राजस्व संग्रह और सर्टिफिकेट केस निष्पादन के दिशा में गति लाने के लिए प्रयास किया जा रहा है . उन्होने कहा कि जो 10-10 बड़े डिफॉल्टर है, सभी संबंधित सर्टिफिकेट ऑफिसर उन्हें चिन्हित कर वैसे मामलों का निष्पादन करें यह निर्देश दिया गया . साथ ही ऐसे मामले जिसके निष्पादन में कोई कानूनी बाध्यता है उसकी सूचि बनाकर राज्य सरकार को भेजने का निर्देश दिया गया ताकि ऐसे मामलों के लिए विशेष दिशा-निर्देश दिया जा सके . साथ ही उन्होने कहा कि कोर्ट केस की सुनवाई कोविड-19 के कारण थोड़ा धीमा हुआ था तो सभी संबधित पदाधिकारी कोर्ट केस का निष्पादन करें ताकि लोगों की असुविधा कम हो इस बाबत निदेशित किया गया . साथ ही सेवानिवृत्त कर्मियों के देय भुगतान, निलंबित पदाधिकारियों-कर्मचारियों के त्वरित विभागीय कार्रवाई निष्पादन का भी निर्देश दिए गए . श्री सिंह ने बताया कि परिवहन विभाग में कुछ मामले हैं जिसमें फर्जी पता पर लोगों ने निबंधन कराये हैं वैसे मामलों की सूची बनाकर उन्हें तथा परिवहन सचिव को समर्पित करने का निर्देश दिया गया ताकि यथोचित कार्रवाई सुनिश्चित की जा सके .
बैठक में एसडीएम धालभूम, निलाम पत्र पदाधिकारी, अपर उपायुक्त पूर्वी सिंहभूम-पश्चिमी सिंहभूम, निदेशक डीआरडीए, जिला परिवहन पदाधिकारी पूर्वी सिंहभूम व सरायकेला खरसांवा, जिला जनसंपर्क पदाधिकारी, स्थापना उप समाहर्ता, वाणिज्य कर विभाग के पदाधिकारी तथा तीनों जिलों के अन्य संबंधित पदाधिकारी उपस्थित थे .